Komission asetus (EY) N:o 1370/2001, annettu 5 päivänä heinäkuuta 2001, neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta annetun asetuksen (EY) N:o 174/1999 muuttamisesta



Virallinen lehti nro L 183 , 06/07/2001 s. 0018 - 0018



Komission asetus (EY) N:o 1370/2001, annettu 5 päivänä heinäkuuta 2001, neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta annetun asetuksen (EY) N:o 174/1999 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna asetuksella (EY) N:o 1670/2000(2), ja erityisesti sen 26 artiklan 3 kohdan, sekä katsoo seuraavaa: (1) Komission asetuksessa (EY) N:o 174/1999(3), sellaisena kuin se on viimeksi muutettuna asetuksella (EY) N:o 1202/2001(4), vahvistetaan neuvoston asetuksen (ETY) N:o 804/68(5) soveltamista koskevat yksityiskohtaiset säännöt maito- ja maitotuotealan vientitodistusten ja vientitukien osalta. Vientitukimenettelyn moitteettoman hallinnoinnin varmistamiseksi sekä keinottelumielessä tehtyjen hakemusten ja järjestelmälle eräiden maitotuotteiden osalta aiheutuvien häiriöiden vaaran vähentämiseksi on tarpeen korottaa kyseisessä asetuksessa vahvistettua vakuuden määrää. (2) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 174/1999 9 artikla seuraavasti: " 9 artikla Komission asetuksen (EY) N:o 1291/2000(6) 15 artiklan 2 kohdassa tarkoitettu vakuuden määrä vastaa seuraavaa kullekin tavarakoodille vahvistettua prosenttiosuutta, joka lasketaan tuen määrästä ja joka on voimassa vientitodistushakemuksen jättöpäivänä: a) 5 prosenttia CN-koodiin 0405 kuuluvien tuotteiden osalta; b) 30 prosenttia CN-koodiin 0402 10 kuuluvien tuotteiden osalta; c) 30 prosenttia CN-koodiin 0406 kuuluvien tuotteiden osalta; d) 20 prosenttia muiden tuotteiden osalta. Vakuuden määrä ei saa kuitenkaan olla pienempi kuin 6 euroa 100:aa kilogrammaa kohti. Ensimmäisessä alakohdassa tarkoitettu tuen määrä on kyseessä olevan tuotteen kokonaismäärän osalta laskettava tuen määrä, paitsi kun kyseessä ovat lisättyä sokeria sisältävät maitotuotteet. Ensimmäisessä alakohdassa tarkoitettu lisättyä sokeria sisältävien maitotuotteiden tuen määrä on yhtä suuri kuin koko kyseessä olevan tuotteen kokonaismäärä, joka kerrotaan kilogrammalle maitotuotteita maksettavalla tuen määrällä." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä heinäkuuta 2001. Komission puolesta Franz Fischler Komission jäsen (1) EYVL L 160, 26.6.1999, s. 48. (2) EYVL L 193, 29.7.2000, s. 10. (3) EYVL L 20, 27.1.1999, s. 8. (4) EYVL L 163, 20.6.2001, s. 10. (5) EYVL L 148, 28.6.1968, s. 13. (6) EYVL L 152, 24.6.2000, s. 1.